राष्ट्रपति ने दी मंजूरी, बिलासपुर जिले में रतनपुर, सीपत, सकरी और बेलगहना होंगे नए ब्लॉक
पुनर्गठन आयोग की अनुशंसा पर मुहर, 70 नए ब्लॉक बनेंगे
राज्य में 70 नए ब्लॉक (विकासखंड) बनेंगे। संकेत हैं कि राज्य शासन की अनुशंसा को राष्ट्रपति डॉ. प्रणब मुखर्जी ने सहमति दे दी है। अब राज्य सरकार के लिए इनकी घोषणा की औपचारिकता ही बाकी है। शासन की सोच है कि नए ब्लाक से लोगों की विकासखंड मुख्यालयों से दूरी कम होगी। ताजा प्रस्ताव के अनुसार बिलासपुर जिले में रतनपुर, सीपत, सकरी व बेलगहना नए ब्लॉक होंगे।
राज्य सरकार ने नए ब्लाक बनाने के लिए पूर्व मुख्य सचिव सुयोग्य कुमार मिश्र की अध्यक्षता में ब्लाक पुनर्गठन आयोग बनाया था। आयोग ने जिलों व तहसीलों से प्रस्ताव मांगे थे। इसके बाद 27 जिलों में 70 नए ब्लाक की अनुशंसा की गई। राज्य शासन ने इसे केंद्र सरकार को भेजा था, क्योंकि इसके लिए दिल्ली की अनुमति जरूरी थी। नए परिसीमन से सीमाएं भी बदलतीं हैं, इसलिए केंद्र इसका परीक्षण कर फाइल राष्ट्रपति को भेजता है। इसी फाइल पर राष्ट्रपति ने हाल में मुहर लगाई और अब इस विषय पर फैसला राज्य सरकार के पाले में आ गया है। नए ब्लॉक के लिए राज्य शासन नोटिफिकेशन जारी कर राज्य से दावे-आपत्तियां मंगवाएगा। हालांकि आयोग ने अपने स्तर पर यह काम पहले ही कर लिया है। शेष|पेज 3
फिर भी, सरकार जरूरी समझेगी तो इसे एक बार फिर अभिमत के लिए विधि विभाग को भेज सकती है। इसके बाद प्रस्ताव विधानसभा से पारित किया जाएगा। सरकार जल्दी में हो तो इसे मौजूदा बजट सत्र में भी पेश किया जा सकता है।
जिले और नए ब्लॉक
बिलासपुर रतनपुर, सीपत, सकरी व बेलगहना
मुंगेली - जरहागांव व डिंडौरी
जांजगीर-चांपा - हसौद व जांजगीर
कोरबा - बरपाली, पसान व हरदीबाजार
रायगढ़ कोतरा, उलखर-कोसीर, सरिया व कापू
बलरामपुर रामानुजगंज-चांदो, रघुनाथनगर
सूरजपुर लटोरी व सलका
कोरिया - कोटाडोल
सरगुजा - दरिमा व धौरपुर
जशपुर सन्ना, कोतबा व बागबहार
रायपुर चंदखुरी, खरोरा व नयापारा
बलौदाबाजार भाटापारा - सुहेला, लवन, सोनाखान व सरसीवां
गरियाबंद अमलीपदर
महासमुंद पटेवा, सांकरा, कोमाखान, भंवरपुर व छुहीपाली
धमतरी - भखारा, कुकरेल, बेरलगांव
दुर्ग अहिवारा, जामगांव (आर)
बालोद अर्जुंदा, देवरी
बेमेतरा - नांदघाट, संबलपुर व थानखम्हरिया
राजनांदगांव गंडई, मुढ़ीपार, घुमका, कुमर्दा व लालबाहदुर नगर।
कबीरधाम रेंगाखार कला, रामपुर (ठाठापुर) व कुंडा
बस्तर भानपुरी व करपावंड
कोंडागांव धनोरा व मर्दापाल
नारायणपुर छोटे डोंगर व कोहकामेटा
कांकेर पखांजूर व आमाबेड़ा
दंतेवाड़ा - बड़े बचेली व बारासूर
सुकमा - दोरनापाल, जगरगुंडा व तोंगपाल, गंगालूर व कुटरू।
अब राज्य का काम : मिश्र
ब्लॉक पुनर्गठन आयोग के अध्यक्ष एसके मिश्र ने बताया कि आयोग ने अपना काम कर दिया है। अब राज्य सरकार को निर्णय लेकर बाकी प्रक्रिया पूरी करनी है।
hin_Deva hin_Deva hin_Deva hin_Deva hin_Deva awa_Deva bho_Deva awa_Deva hin_Deva awa_Deva bho_Deva awa_Deva mai_Deva awa_Deva awa_Deva mai_Deva mar_Deva bho_Deva kas_Deva mai_Deva awa_Deva hin_Deva bho_Deva bho_Deva npi_Deva awa_Deva awa_Deva awa_Deva awa_Deva mar_Deva bho_Deva mar_Deva awa_Deva hin_Deva